разходи.
 —
 Месечното изчисление (продължаване) на данните за добавената стойност през базовия период се извършва чрез подходящи приближения.
 Изчисление на приближенията за продължаването. Подходящи приближения за продължаването на индексите са:
 —
 продължаване с брутните стойности на производството (дефлирани),
 —
 продължаване с обеми,
 —
 продължаване с оборота (дефлиран),
 —
 продължаване с вложения труд,
 —
 продължаване с вложените суровини и материали,
 —
 продължаване с вложената енергия.
 Зависимостта между тези приближения и изменението на добавената стойност може да се различава според пазарната дейност. За всяка пазарна дейност следва да се избере приближение с висока зависимост.
 Връзка с националните сметки:
 —
 Общото разбиране на термина „индекс на производството“ като „изменение на добавената стойност“ противоречи на определението за „производство“ в рамките на националните сметки или структурната бизнес статистика.
 —
 За целите на националните сметки индексът на производството се отнася до изменението на „добавената стойност“ по постоянни цени, докато добавената стойност по принцип е продукцията минус междинното потребление по базови цени.
 2) Променлива 140201: „Обем на продажбите“
 Обемът на продажбите представлява стойността на нетния оборот по постоянни цени и поради това е индекс за количество. Той може да се изчисли като нетен оборот по текущи цени, дефлиран с подходящия ценови дефлатор, или като индекс за количество, който се изчислява пряко от количеството продадени стоки.
 3) Променлива 140301: „Нетен оборот“
 За всички дейности, освен за дейностите по NACE 64, 65 и някои дейности по NACE 66, нетният оборот се състои от всички приходи, възникващи през референтния период в хода на обичайната дейност на статистическата единица, и се представя след приспадане на всички ценови намаления, отстъпки и рабати, предоставени от нея.
 Приходите (доходите) представляват увеличение на икономическите ползи през референтния период под формата на входящи потоци или увеличения на активите, или намаления на пасивите, които водят до увеличения на собствения капитал, различни от увеличенията, свързани с вноските на акционерите.
 Посочените входящи потоци произтичат от договори с клиенти и се получават чрез удовлетворяването на задълженията за изпълнение, предвидени в съответните договори, от страна на статистическата единица. Обикновено задължение за изпълнение е продажбата (прехвърлянето) на стоки или предоставянето на услуги, но брутните входящи потоци може също да съдържат приходи, получени като доход за използването на активите на статистическата единица от други лица.
 От нетния оборот се изключват:
 —
 всички данъци, мита или други налози, пряко свързани с приходите;
 —
 всякакви суми, събрани за сметка на всяко представлявано лице, ако статистическата единица действа като представител в своето взаимоотношение с това представлявано лице;
 —
 всички приходи, които не възникват в хода на обичайната дейност на статистическата единица. Обикновено тези видове приходи се класифицират като „Други приходи (от дейността)“, „Финансови приходи“, „Извънредни приходи“ или по сходен начин, в зависимост от съответния набор от общоприети счетоводни стандарти, използвани за съставяне на финансовите отчети.
 Възможно е статистиката за периоди под една година да не може да отчита такива аспекти като годишни намаления на цените, субсидии, рабати и отстъпки.
 За дейностите по NACE K6411, K6419 и K649 нетният оборот се определя като стойността на продукцията минус субсидиите или предоставените от държавата безвъзмездни средства.
 За дейностите по